Dagfinn Sundal

Dagfinn Elling Sundal (født 28. februar 1945 i Strandvik ved Bergen, død 17. desember 2021) var en norsk investor, megler og finansmann.

Sundal var siviløkonom fra Norges handelshøyskole i Bergen. Hans første stilling var i Andresens Bank og deretter i Finansbanken, Morgan Stanley (New York), Deutsche Bank (San Fransisco) og i DNB hvor han var banksjef for området verdipapirer.75-årsomtale i Aftenposten 28. februar 2020  I 1984 etablerte han firmaet meglerhuset Sundal & Co sammen med Jan Petter Collier.«Gigant-utbytte til Collier», Aftenposten, 11. august 2000 Selskapet utviklet seg videre til finansselskapet og det børsnoterte ABG Sundal Collier som ble etablert i 2001. 

Rett før krakket i 1987 solgte Sundal og Collier selskapet til HSBC, før de kjøpte det tilbake i 1992. Selskapets virksomhet med blant annet emisjoner, salg av store aksjeposter og obligasjonslån førte til overskudd:
 1993: 116 millioner kroner
 1994: 93 millioner
 1995: 101 millioner

I 1995 fratrådte Sundal selskapet som han hadde vært med på å grunnlegge. Han arbeidet deretter som frittstående investor og hadde en rekke styreverv.

I 2003 ble det oppdaget en svulst som presset på nervene på hjernehinnen. 

 Referanser 

Kategori:Norske investorer
Kategori:Norske børsmeglere
Kategori:Norske siviløkonomer fra NHH
Kategori:Personer fra Fusa kommune